Nā reira, i runga i wērā tikanga o ō tātou tūpuna e tika ana kia huri ngā whakaaro ki te tau kua pahure ake nei me rātou kua wehe atu i a mātou arā, ko wērā ngā ingoa i whakahuatia e te tuahine rā, i a Kiritapu arā ko te māmā o Willie, Tā Harawira Gardiner, arā ko Moana wētahi o rātou kua huri tuarā ki a mātou. He wā tika kei roto i ō tātou tikanga kia whakaarohia, kia maumaharatia i a rātou, nā reira rātou ki a rātou ko tātou ki a tātou, tēnā rā tātou katoa.